ജി. ദേവരാജൻ

പരവൂർ ഗോവിന്ദൻ ദേവരാജൻ, (ജി. ദേവരാജൻ അഥവാ ദേവരാജൻ മാസ്റ്റർ) മലയാളത്തിലെ പ്രശസ്ത ചലച്ചിത്ര സംഗീത സംവിധായകനായിരുന്നു. മുന്നൂറിലേറെ മലയാളചലച്ചിത്രങ്ങൾക്ക് ദേവരാജൻ മാസ്റ്റർ ഈണം പകർന്നിട്ടുണ്ട്. മലയാളത്തിൽ ഏറ്റവും കൂടുതൽ ചലച്ചിത്രങ്ങൾക്ക് സംഗീതസംവിധാനം നിർവ്വഹിച്ചതും ഏറ്റവും കൂടുതൽ ചലച്ചിത്രഗാനങ്ങൾ സൃഷ്ടിച്ചതും അദ്ദേഹമാണ്. ഇതിനു പുറമേ പല നാടകങ്ങൾക്കും 20 തമിഴ് ചലച്ചിത്രങ്ങൾക്കും 4 കന്നഡ ചലച്ചിത്രങ്ങൾക്കും അദ്ദേഹം സംഗീതസംവിധാനം ചെയ്തു. മലയാളത്തിലെ നിത്യഹരിതഗാനങ്ങളാണ് ദേവരാജൻ മാസ്റ്ററുടെ ഗാനങ്ങളിൽ പലതും. തമിഴ് ചിത്രമായ 'അണ്ണൈ വേളാങ്കണ്ണി' എന്ന ചിത്രത്തിലെ ഗാനം വളരെ പ്രശസ്തമായിരുന്നു. കേരള സർക്കാരിന്റെ ഏറ്റവും നല്ല ചലച്ചിത്രസംഗീതസംവിധായകനുള്ള പുരസ്കാരം ദേവരാജൻ മാസ്റ്റർ 5 തവണ നേടിയിട്ടുണ്ട്.

 ആദ്യകാലം 

കൊല്ലം ജില്ലയിലെ പരവൂരിൽ 1927 സെപ്റ്റംബർ 27-ന് ജനിച്ചു. പിതാവ് മൃദംഗവിദ്വാനായിരുന്ന കോട്ടത്തല എൻ. കൊച്ചുഗോവിന്ദനാശാൻ. മാതാവ് കൊച്ചുകുഞ്ഞ്. ഇവരുടെ മൂത്ത മകനായിരുന്നു ദേവരാജൻ. ഒരു അനുജനും ഒരു അനുജത്തിയുമാണ് അദ്ദേഹത്തിനുണ്ടായിരുന്നത്. മൃദംഗവിദ്വാൻ എന്നതിനൊപ്പം വായ്പാട്ട് വിദഗ്ധൻ കൂടിയായിരുന്ന അച്ഛനായിരുന്നു സംഗീതത്തിൽ ദേവരാജന്റെ ആദ്യഗുരു. പിന്നീട് വേറെയും ചില ഗുരുക്കന്മാരുടെ അടുത്ത് അദ്ദേഹം സംഗീതം അഭ്യസിച്ചു. പ്രാഥമിക വിദ്യാഭ്യാസം ഗൃഹത്തിലും, തെക്കുംഭാഗം ലോവർ പ്രൈമറി സ്കൂളിലുമായി.  ശേഷം കോട്ടപ്പുറം ഹൈസ്കൂളിൽ.  തിരുവനന്തപുരം ശ്രീമൂലവിലാസം ഹൈസ്കൂളിൽ നിന്ന് ഇംഗ്ലീഷ് സ്കൂൾ ലീവിങ്ങ് സർട്ടിഫിക്കറ്റ് നേടി. 1946-1948 ൽ തിരുവനന്തപുരം യൂണിവേഴ്സിറ്റി കലാലയത്തിൽ  നിന്ന് ഇന്റർമീഡിയറ്റ് ഒന്നാം തരത്തിൽ ജയിച്ചു.  എഞ്ചിനീയറിങ്ങിന്  പ്രവേശനം ലഭിച്ചുവെങ്കിലും എം.ജി. കലാലയത്തിൽ സാമ്പത്തിക ശാസ്ത്രം ഐച്ഛിക വിഷയമായെടുത്ത് പഠിച്ചു.ദേവഗീതികൾ, ഒഥന്റിക്ക് ബുക്സ് ISBN 978-81-89125-08-0

ദേവരാജൻ തന്റെ ആദ്യത്തെ ശാസ്ത്രീയ സംഗീത കച്ചേരി 18-ആം വയസ്സിൽ നടത്തി. തിരുവിതാംകൂറിൽ അന്ന് റേഡിയോ നിലയമില്ലാതിരുന്നതിനാൽ തിരുച്ചിറപ്പള്ളിയിലെ റേഡിയോ നിലയത്തിലാണ് അദ്ദേഹത്തിന്റെ കച്ചേരികൾ സംപ്രേഷണം ചെയ്തിരുന്നത്. പ്രശസ്ത കവികളുടെ കവിതകൾക്ക് ഈണം പകർന്ന് അവ ആലപിക്കുന്ന ഒരു പുതിയ സമ്പ്രദായത്തിന് അദ്ദേഹം തുടക്കമിട്ടു. കുമാരനാശാൻ, ഉള്ളൂർ എസ്. പരമേശ്വരയ്യർ, വള്ളത്തോൾ നാരായണമേനോൻ, ചങ്ങമ്പുഴ കൃഷ്ണപിള്ള, വൈലോപ്പിള്ളി ശ്രീധരമേനോൻ തുടങ്ങി പ്രസിദ്ധരായ നിരവധി കവികളുടെ കവിതകൾ അദ്ദേഹം സംഗീതം നൽകി അവതരിപ്പിച്ചിട്ടുണ്ട്. കമ്യൂണിസ്റ്റ് പ്രസ്ഥാനത്തിലേക്ക് ആകൃഷ്ടനായ ദേവരാജൻ തന്റെ സർഗ്ഗാത്മകത ജനകീയ സംഗീതത്തിനായി സമർപ്പിച്ചു. കേരളത്തിലെ പ്രശസ്ത നാടകവേദിയായിരുന്ന കേരളാ പീപ്പിൾസ് ആർട്സ് ക്ലബ് (കെ.പി.എ.സി)-യിൽ ദേവരാജൻ ചേർന്നു. അദ്ദേഹത്തെ പ്രശസ്തനാക്കിയ നാടകഗാനം പൊന്നരിവാളമ്പിളിയിൽ കണ്ണെറിയുന്നോളെ എന്ന ഗാനമായിരുന്നു. കെ.പി.എ.സി-യ്ക്കും അതിന്റെ അംഗങ്ങൾക്കും  കമ്യൂണിസ്റ്റ് തത്ത്വശാസ്ത്രങ്ങളോട് ഒരു ചായ്‌വുണ്ടായിരുന്നു. കെ.പി.എ.സി യുടെ നാടകങ്ങൾ കമ്യൂണിസ്റ്റ് തത്ത്വശാസ്ത്രങ്ങളെ മലയാളികളുടെ ഇടയിൽ പ്രചരിപ്പിക്കുന്നതിൽ ഒരു പ്രധാന പങ്കുവഹിച്ചു. തന്റെ ഗാനങ്ങളിലൂടെ ദേവരാജൻ മലയാള നാടകവേദിയിൽ ഒരു മായാത്ത മുദ്ര പതിപ്പിച്ചു. തോപ്പിൽ ഭാസി രചിച്ച നിങ്ങളെന്നെ കമ്യൂണിസ്റ്റാക്കി എന്ന നാടകം ദേവരാജന്റെ സംഗീത ജീവിതത്തിൽ ഒരു വഴിത്തിരിവായിരുന്നു. 1961-ൽ കെ.പി.എ.സി. വിട്ട ദേവരാജൻ, തുടർന്ന് കാളിദാസ കലാകേന്ദ്രം എന്ന നാടക സമിതി രൂപീകരിക്കാൻ മുൻകൈയ്യെടുത്തിരുന്നു..

 ചലച്ചിത്രത്തിൽ 
ദേവരാജൻ സംഗീതസംവിധാനം ചെയ്ത ആദ്യ ചലച്ചിത്രം കാലം മാറുന്നു (1955) ആയിരുന്നു. ഈ ചിത്രത്തിലെ ആ മലർ പൊയ്കയിൽ  എന്നുതുടങ്ങുന്ന ഗാനമായിരുന്നു അദ്ദേഹത്തിന്റെ ആദ്യ ചലച്ചിത്രഗാനം. മറ്റൊരു നവാഗതനായിരുന്ന ഒ.എൻ.വി. കുറുപ്പാണ് ഈ ഗാനം രചിച്ചത്. പ്രശസ്ത ഗാനരചയിതാവായ വയലാർ രാമവർമ്മയുമായി ഒന്നുചേർന്ന് ദേവരാജൻ ചതുരംഗം എന്ന ചിത്രത്തിനു സംഗീതസംവിധാനം ചെയ്തു (1959). വയലാറിന്റെ പങ്കാളിയായി ചെയ്ത രണ്ടാമത്തെ ചിത്രം - ദേവരാ‍ജന്റെ മൂന്നാമത്തെ ചിത്രം - ഭാര്യ (1962) ആയിരുന്നു. ഇത് ഒരു വൻ സാമ്പത്തിക വിജയമായി. വയലാർ-ദേവരാജൻ ജോഡിയെ ഈ ചിത്രം ജനപ്രിയമാക്കി. ചലച്ചിത്രഗാനങ്ങൾക്ക് സമൂഹത്തിൽ സമ്മതിനേടുവാൻ ആഗ്രഹിച്ചിരുന്നവരുടെ മനസ്സിൽ ദേവരാജന്റെ സംഗീതം അദ്ദേഹത്തിന് ഒരു സ്ഥാനം നേടിക്കൊടുത്തു. ദേവരാജൻ-വയലാർ ജോഡിയുടെ സംഗീത കാലഘട്ടം മലയാള സിനിമാ സംഗീതത്തിന്റെ സുവർണ്ണ കാലഘട്ടമായിരുന്നു. മലയാളത്തിലെ പ്രശസ്തഗായകരാ‍യ കെ.ജെ. യേശുദാസ്, പി. ജയചന്ദ്രൻ തുടങ്ങിയവർ ദേവരാജനെ തങ്ങളുടെ തലതൊട്ടപ്പനായി കരുതുന്നു. ദേവരാ‍ജന്റെ സംഗീതമാന്ത്രികതയായിരുന്നു ആ കാലഘട്ടത്തിലെ ഗായകരുടെ ഏറ്റവും നല്ല ഗാനങ്ങളിൽ പലതും പുറത്തുകൊണ്ടുവന്നത്.

മലയാളചലച്ചിത്രഗാനങ്ങളിൽ ഏറ്റവും കൂടുതൽ രാഗങ്ങൾ ഉപയോഗിച്ചത് ഒരുപക്ഷേ ദേവരാജനായിരിക്കും. ഏകദേശം നൂറ് രാഗങ്ങളെങ്കിലും അദ്ദേഹം ഉപയോഗിച്ചിട്ടുണ്ട്. മോഹനരാഗത്തിൽ മാത്രം അദ്ദേഹം അമ്പതോളം ഗാനങ്ങൾ ചെയ്തിട്ടുണ്ട്. അദ്ദേഹത്തിന്റെ സംഗീതം പലപ്പോഴും നാടൻ പാട്ടുകളുടെ ഈണങ്ങളും പാശ്ചാത്യ സംഗീതവും കർണ്ണാടക - ഹിന്ദുസ്ഥാനി സംഗീതവുമായി ഒന്നിച്ചു ചേർന്നു. ഒരു നിരീശ്വരവാദി ആയിരുന്നെങ്കിലും മലയാളത്തിലെ പ്രശസ്തമായ പല ഭക്തിഗാനങ്ങൾക്കും ഈണം പകർന്നത് ദേവരാജനാണ്. ഗുരുവായൂരമ്പലനടയിൽ, നിത്യ വിശുദ്ധയാം കന്യാമറിയമേ, തുടങ്ങിയ ഭക്തിഗാനങ്ങൾ ദേവരാജൻ ചിട്ടപ്പെടുത്തിയവയാണ്. ഇവ ആ വിഭാഗത്തിൽ ക്ലാസിക്കുകളായി കരുതപ്പെടുന്നു. വാക്കുകളും സംഗീതവും സന്ദർഭത്തിന് അനുയോജ്യമായ രീതിയിൽ ചിട്ടപ്പെടുത്തുന്നതിൽ വിദഗ്ദ്ധനായിരുന്നു ദേവരാജൻ. ബിഥോവനേക്കാൾ താൻസനേക്കാൾ വലിയ സംഗീതജ്ഞനെന്ന് നടൻ കമലഹാസൻ പറഞ്ഞിട്ടുണ്ട്. മലയാളത്തിലെ എക്കാലത്തെയും മികച്ച ചലച്ചിത്രഗാനങ്ങളിൽ ചിലതാണ് ശംഖുപുഷ്പം കണ്ണെഴുതുമ്പോൾ, സന്യാസിനിനിൻ പുണ്യാശ്രമത്തിൽ, സംഗമം ത്രിവേണീ സംഗമം, ചന്ദ്രകളഭം ചാർത്തിയുറങ്ങും തീരം തുടങ്ങിയ ദേവരാജൻ ഗാനങ്ങൾ. വയലാറിനു പുറമേ ഒ.എൻ.വി. കുറുപ്പ്, പി. ഭാസ്കരൻ, ശ്രീകുമാരൻ തമ്പി, യൂസഫലി കേച്ചേരി തുടങ്ങിയ ഗാനരചയിതാക്കളുമൊത്തും ദേവരാജൻ സംഗീതം ചിട്ടപ്പെടുത്തിയിട്ടുണ്ട്. പിൽക്കാലത്ത്‌ വയലാറിന്റെ പുത്രൻ വയലാർ ശരത്ചന്ദ്ര വർമ്മ ആദ്യമായി ഗാനരചന നിർവ്വഹിച്ച   എന്റെ പൊന്നു തമ്പുരാൻ എന്ന ചിത്രത്തിലെ ഗാനങ്ങൾക്ക് ഈണമിട്ടതും ദേവരാജൻ മാസ്റ്റർ തന്നെയായിരുന്നു.

ഏകദേശം 350 മലയാളചലച്ചിത്രങ്ങൾക്ക് ഈണം പകർന്ന ദേവരാജൻ, രണ്ടായിരത്തോളം ചലച്ചിത്രഗാനങ്ങൾക്ക് ഈണം പകർന്നിട്ടുണ്ട്. കെ.ജെ. യേശുദാസ്, പി. ജയചന്ദ്രൻ, പി. സുശീല, പി. മാധുരി എന്നിവരാണ് അദ്ദേഹത്തിന്റെ ഗാനങ്ങളിൽ ഭൂരിപക്ഷവും ആലപിച്ചത്. യേശുദാസ് ഏറ്റവും കൂടുതൽ ചലച്ചിത്രഗാനങ്ങൾ ആലപിച്ചത് ദേവരാജന്റെ സംഗീതത്തിലാണ്. 652 ഗാനങ്ങൾ ഇവരുടെ സംഗമത്തിൽ പിറന്നുവീണിട്ടുണ്ട്. അവയിൽ ഭൂരിപക്ഷവും ഹിറ്റുകളായി. ഇതൊരു ലോകറെക്കോർഡാകണം. ജയചന്ദ്രൻ ആദ്യത്തെ ഹിറ്റ് ഗാനം ആലപിച്ചതും ദേവരാജന്റെ സംഗീതത്തിലാണ് - 1966-ൽ പുറത്തിറങ്ങിയ കളിത്തോഴൻ എന്ന ചലച്ചിത്രത്തിലെ മഞ്ഞലയിൽ മുങ്ങിത്തോർത്തി എന്ന ഗാനം. 167 ചലച്ചിത്രഗാനങ്ങളും മുപ്പതോളം ചലച്ചിത്രേതരഗാനങ്ങളും പിന്നീട് അദ്ദേഹം ദേവരാജനുവേണ്ടി പാടിയിട്ടുണ്ട്. മാധുരിയെ ആദ്യമായി അവതരിപ്പിച്ചതും (കടൽപ്പാലം (1969) എന്ന ചിത്രത്തിലെ കസ്തൂരിത്തൈലമിട്ട് മുടിമിനുക്കി എന്നുതുടങ്ങുന്ന ഗാനത്തിലൂടെ) പിന്നീട് അവരുടെ 99 ശതമാനം ഗാനങ്ങൾക്കും ഈണം പകർന്നതും അദ്ദേഹമാണ്. ഇവരെക്കൂടാതെ പി. ലീല, എസ്. ജാനകി, ബി. വസന്ത, രേണുക, ജിക്കി കൃഷ്ണവേണി, എ.എം. രാജ, പി.ബി. ശ്രീനിവാസ്, കമുകറ പുരുഷോത്തമൻ, കെ.പി. ഉദയഭാനു, കെ.പി. ബ്രഹ്മാനന്ദൻ തുടങ്ങി സുദീപ് കുമാർ, വിധു പ്രതാപ് തുടങ്ങിയവർ വരെ നീളുന്ന വലിയൊരു നിര അദ്ദേഹത്തിനുവേണ്ടി ഗാനമാലപിച്ചിട്ടുണ്ട്. എസ്.പി. ബാലസുബ്രഹ്മണ്യം, അയിരൂർ സദാശിവൻ, ശ്രീകാന്ത് തുടങ്ങിയ  ചില ഗായകരെ മലയാളത്തിന് പരിചയപ്പെടുത്തിയതും അദ്ദേഹമാണ്. ജനപ്രിയ സിനിമാ പാട്ടുകൾ: ചന്ദ്രകളഭം ചാർത്തിയുറങ്ങും , ഇന്നെനിക്ക് പൊട്ടുകുത്താൻ , സന്യാസിനി, ഉജ്ജയിനി കുടമുല്ലപ്പൂവിനും , കള്ളി പാലകൾ കാട്ടുചെമ്പകം, കറുത്ത പെണ്ണേ, കൈതപ്പുഴ കായലിൽ , സംഗമം , നടന്നാൽ , പതിനാലാം രാവുദിച്ച , ഇത്രനാൾ, ഇളവന്നൂർ, അംഗമാർ ഓമലാളെ വെണ്ണ തോൽക്കും, പാമരം, മധുചഷകം , കേരളം ആരോമലുണ്ണി രൂപവതി , ശരറാന്തൽ , അകിലും, റംസാനിലെ , മേലേ മാനത്തെ ,ഗായികേ, ചലനം, സീതാദേവി മിന്നും പൊന്നും തള്ള് തള്ള്, സീത പക്ഷി , മാർഗഴിയിൽ , മാമരമോ, കൃഷ്ണ പക്ഷ, തിരു തിരു മാരൻ , താളം കുഞ്ഞു മനസിൽ , കാറ്റിൽ ഇളം കാറ്റിൽ

 അവാർഡുകൾ / ബഹുമതികൾ. 
മികച്ച സംഗീതസംവിധായകനുള്ള അവാർഡുകൾ

 1969 കുമാരസംഭവം
 1970 ത്രിവേണി
 1972
 1985 ചിദംബരം
 1991 മികച്ച പശ്ചാത്തലസംഗീതസംവിധായകനുള്ള കേരള സർക്കാർ അവാർഡ്.
 സമഗ്രസംഭാവനയ്ക്കുള്ള ജെ.സി. ഡാനിയേൽ അവാർഡ് 1999.
 ഫിലിം ഫാൻസ്  അവാർഡ്.
 പ്രേം നസീർ അവാർഡ്
 നവചേതനയുടെ ആർ.ജി. മംഗലത്ത് അവാർഡ്.
 പേശും പടം അവാർഡ്.
 വർക്കല ടി.എ. മജീദ് അവാർഡ്.
 പട്ടത്തുവിള കരുണാകരൻ സ്മാരക അവാർഡ്.

 ദേവരാജൻ സംഗീതം നൽകിയ മലയാള സിനിമകൾ "ജി. ദേവരാജൻ സംഗീതത്തിന്റെ രാജശില്പി" - പെരുമ്പുഴ ഗോപാലകൃഷ്ണൻ : ഒലിവ് പബ്ലിക്കേഷൻസ്, 2005
 ക്രമനമ്പർ സിനിമ   ഗാനരചയിതാവ് വർഷം 1 കാലം മാറുന്നു ഒ.എൻ.വി. കുറുപ്പ് 1955 2 ചതുരംഗംവയലാർ രാമവർമ്മ 1959 3 ഭാര്യ വയലാർ രാമവർമ്മ 1962 4 നിത്യകന്യക വയലാർ രാമവർമ്മ 1963 5 ഡോക്ടർ പി. ഭാസ്കരൻ 1963 6 കടലമ്മ വയലാർ രാമവർമ്മ 1963 7 അന്ന വയലാർ രാമവർമ്മ 1964 8 സ്കൂൾ മാസ്റ്റർവയലാർ രാമവർമ്മ 1964 9 മണവാട്ടിവയലാർ രാമവർമ്മ 1964 10 ഓമനക്കുട്ടൻവയലാർ രാമവർമ്മ 1964 11 കളഞ്ഞു കിട്ടിയ തങ്കംവയലാർ രാമവർമ്മ 1964 12 ഓടയിൽ നിന്ന് വയലാർ രാമവർമ്മ  1965 13 കളിയോടം  ഒ.എൻ.വി. കുറുപ്പ് 1965 14 കാട്ടുപൂക്കൾ ഒ.എൻ.വി. കുറുപ്പ് 1965 15 കാത്തിരുന്ന നിക്കാഹ്വയലാർ രാമവർമ്മ 1965 16 ദാഹം വയലാർ രാമവർമ്മ 1965 17 ശകുന്തളവയലാർ രാമവർമ്മ 1965 18 പട്ടുതൂവാലവയലാർ രാമവർമ്മ 1965 19 കളിത്തോഴൻപി. ഭാസ്കരൻ 1966 20 റൗഡിവയലാർ രാമവർമ്മ  1966 21 ജയിൽവയലാർ രാമവർമ്മ 1966 22 കല്യാണ രാത്രിയീൽവയലാർ രാമവർമ്മ 1966 24 കരുണഒ.എൻ.വി. കുറുപ്പ് 1966 23 കണ്മണികൾവയലാർ രാമവർമ്മ 196625തിലോത്തമവയലാർ രാമവർമ്മ 196626ശീലാവതിപി. ഭാസ്കരൻ196727അരക്കില്ലംവയലാർ രാമവർമ്മ196728അവൾവയലാർ രാമവർമ്മ196729അശ്വമേധംവയലാർ രാമവർമ്മ196730ചിത്രമേളശ്രീകുമാരൻ തമ്പി196731പൂജപി. ഭാസ്കരൻ196732കാവാലം ചുണ്ടൻവയലാർ രാമവർമ്മ196733നാടൻ പ്രേമംവയലാർ രാമവർമ്മ196734കസവുതട്ടംവയലാർ രാമവർമ്മ196735സ്വപ്നഭൂമിവയലാർ രാമവർമ്മ196836വിപ്ലവകാരികൾവയലാർ രാമവർമ്മ196837തോക്കുകൾ കഥ പറയുന്നുവയലാർ രാമവർമ്മ196838ഹോട്ടൽ ഹൈറേഞ്ച്വയലാർ രാമവർമ്മ 196839യക്ഷിവയലാർ രാമവർമ്മ196840തുലാഭാരംവയലാർ രാമവർമ്മ 196841വെളുത്ത കത്രീനശ്രീകുമാരൻ തമ്പി196842അഗ്നിപരീക്ഷവയലാർ രാമവർമ്മ196943അനാച്ഛാദനംവയലാർ രാമവർമ്മ 196944പഠിച്ച കള്ളൻവയലാർ രാമവർമ്മ196945വീട്ടുമൃഗംപി. ഭാസ്കരൻ196946കാട്ടുകുരങ്ങ്പി. ഭാസ്കരൻ196947സൂസിവയലാർ രാമവർമ്മ196948അടിമകൾവയലാർ രാമവർമ്മ 196949കടൽപ്പാലംവയലാർ രാമവർമ്മ196950മൂലധനംപി. ഭാസ്കരൻ196951ജ്വാലവയലാർ രാമവർമ്മ196952നദിവയലാർ രാമവർമ്മ196953ഉറങ്ങാത്ത രാത്രിവയലാർ രാമവർമ്മ196954കൂട്ടുകുടുംബംവയലാർ രാമവർമ്മ196955കുമാരസംഭവം ഒ.എൻ.വി. കുറുപ്പ്, വയലാർ രാമവർമ്മ196956മിണ്ടാപ്പെണ്ണ്യൂസഫലി കേച്ചേരി197057പേൾ വ്യൂവയലാർ രാമവർമ്മ197058നിശാഗന്ധി ഒ.എൻ.വി. കുറുപ്പ്197059വാഴ്വേമായംവയലാർ രാമവർമ്മ197060ദത്തുപുത്രൻവയലാർ രാമവർമ്മ 197061നിഴലാട്ടംവയലാർ രാമവർമ്മ 197062ഒതേനന്റെ മകൻവയലാർ രാമവർമ്മ197063നിങ്ങളെന്നെ കമ്മ്യൂണിസ്റ്റാക്കിവയലാർ രാമവർമ്മ197064വിവാഹിതവയലാർ രാമവർമ്മ 197065നിലയ്ക്കാത്ത ചലനങ്ങൾവയലാർ രാമവർമ്മ197066സ്വപ്നങ്ങൾവയലാർ രാമവർമ്മ197067ആ ചിത്രശലഭം പറന്നോട്ടെവയലാർ രാമവർമ്മ197068ത്രിവേണിവയലാർ രാമവർമ്മ 197069താരവയലാർ രാമവർമ്മ197070അരനാഴിക നേരംവയലാർ രാമവർമ്മ197071കളിത്തോഴിവയലാർ രാമവർമ്മ197172അവളല്പം വൈകിപ്പോയിവയലാർ രാമവർമ്മ197173ഒരു പെണ്ണിന്റെ കഥവയലാർ രാമവർമ്മ197174മകനേ നിനക്കു വേണ്ടിവയലാർ രാമവർമ്മ197175ശിക്ഷവയലാർ രാമവർമ്മ197176പൂമ്പാറ്റയൂസഫലി കേച്ചേരി197177നവവധുവയലാർ രാമവർമ്മ197178തെറ്റ്വയലാർ രാമവർമ്മ197179കരിനിഴൽവയലാർ രാമവർമ്മ197180ശരശയ്യവയലാർ രാമവർമ്മ197181അനുഭവങ്ങൾ പാളിച്ചകൾവയലാർ രാമവർമ്മ197182പഞ്ചവൻ കാട്വയലാർ രാമവർമ്മ197183കരകാണാക്കടൽവയലാർ രാമവർമ്മ 197184ഇങ്ക്വിലാബ് സിന്ദാബാദ്വയലാർ രാമവർമ്മ, ഒ.വി. ഉഷ197185വിവാഹ സമ്മാനംവയലാർ രാമവർമ്മ197186ലൈസൻസ്വയലാർ രാമവർമ്മ197187അഗ്നിമൃഗംവയലാർ രാമവർമ്മ197188സിന്ദൂരച്ചെപ്പ്യൂസഫലി കേച്ചേരി197189ഗംഗാസംഗമംവയലാർ197190പ്രതിസന്ധിവയലാർ197191തപസ്വിനിവയലാർ197192ദേവിവയലാർ197293പ്രൊഫസ്സർവയലാർ197294ആരോമലുണ്ണിവയലാർ197295മയിലാടും കുന്ന്വയലാർ197296ഓമനവയലാർ197297ചെമ്പരത്തിവയലാർ197298അച്ഛനും ബാപ്പയുംവയലാർ197299ഒരു സുന്ദരിയുടെ കഥവയലാർ1972100അക്കരപ്പച്ചവയലാർ1972101പുനർജന്മംവയലാർ1972102ഗന്ധർവ്വ ക്ഷേത്രംവയലാർ1972103മറവിൽ തിരിവ് സൂക്ഷിക്കുകവയലാർ1972104പോസ്റ്റ്മാനെ കാണാനില്ലവയലാർ1972105ചായംവയലാർ1973106മരംയൂസഫലി1973107ഏണിപ്പടികൾഇരയിമ്മൻ തമ്പി, വയലാർ1973108മാസപ്പടി മാതുപിള്ളശ്രീകുമാരൻ തമ്പി1973109കാലചക്രംശ്രീകുമാരൻ തമ്പി1973110പൊന്നാപുരം കോട്ടവയലാർ1973111കലിയുഗംവയലാർ1973112ഗായത്രിവയലാർ1973113ചെണ്ടപി. ഭാസ്കരൻ, ഭരണിക്കാവ് ശിവകുമാർ, വയലാർ1973114മനുഷ്യപുത്രൻവയലാർ1973115തനിനിറംവയലാർ1973116ദർശനംവയലാർ1973117അച്ചാണിപി. ഭാസ്കരൻ1973118മാധവിക്കുട്ടിവയലാർ രാമവർമ്മ1973119തേനരുവിവയലാർ രാമവർമ്മ1973120നഖങ്ങൾവയലാർ രാമവർമ്മ1973121പ്രേതങ്ങളുടെ താഴ്വരശ്രീകുമാരൻ തമ്പി1973122പാവങ്ങൾ പെണ്ണുങ്ങൾവയലാർ രാമവർമ്മ1973123മഴക്കാറ്വയലാർ രാമവർമ്മ1973124ചുക്ക്വയലാർ രാമവർമ്മ1973125സ്വർഗ്ഗപുത്രിശ്രീകുമാരൻ തമ്പി1973126വിഷ്ണുവിജയംവയലാർ1974127രാജഹംസംവയലാർ1974128സേതുബന്ധനംശ്രീകുമാരൻ തമ്പി1974129ശാപമോക്ഷംപി. ഭാസ്കരൻ1974130ദേവി കന്യാകുമാരിവയലാർ1974131ഭൂമീദേവി പുഷ്പിണിയായിവയലാർ1974132ചട്ടക്കാരിവയലാർ1974133തുമ്പോലാർച്ചവയലാർ1974134നഗരം സാഗരംശ്രീകുമാരൻ തമ്പി1974135നീലക്കണ്ണുകൾവയലാർ രാമവർമ്മ, ഒ.എൻ.വി. കുറുപ്പ്1974136ദുർഗ്ഗവയലാർ രാമവർമ്മ1974137വണ്ടിക്കാരിശ്രീകുമാരൻ തമ്പി1974138

 മരണം 
ഏറെക്കാലം പ്രമേഹമടക്കം വാർധക്യസഹജവും അല്ലാത്തതുമായ നിരവധി രോഗങ്ങൾ കൊണ്ട് ബുദ്ധിമുട്ടിയ ദേവരാജൻ, 78-ആം വയസ്സിൽ 2006 മാർച്ച് 14-ന് രാത്രി പതിനൊന്ന് മണിയോടെ ചെന്നൈ കാംദാർ നഗറിലെ സ്വവസതിയിൽ വച്ച് അന്തരിച്ചു. ഹൃദയസ്തംഭനമായിരുന്നു മരണകാരണം. മൃതദേഹം വിമാനമാർഗ്ഗം തിരുവനന്തപുരത്തെത്തിച്ചശേഷം വിലാപയാത്രയായി പരവൂരിലെത്തിയ്ക്കുകയും അവിടത്തെ പൊതുശ്മശാനത്തിൽ സംസ്കരിയ്ക്കുകയും ചെയ്തു.   

ഭാര്യ - ലീലാമണി ദേവരാജൻ (കഥകളി കലാകാരി), മക്കൾ - ശർമ്മിള, രാജനന്ദൻ.

 ഗ്രന്ഥങ്ങൾ 

 ദേവഗീതികൾ
 സംഗീതശാസ്ത്രനവസുധ ഇന്ദുലേഖ പുസ്തകവിപണന വെബ്സൈറ്റ് സംഗീതശാസ്ത്രനവസുധ].
 ഷഡ്‌കാലപല്ലവി

പുറത്തേക്കുള്ള കണ്ണികൾ
വയലാർ-ദേവരാജൻ കൂട്ടുകെട്ടിന്റെ 749 ഗാനങ്ങൾ
ജി.ദേവരാജന്റെ 1702 ഗാനങ്ങൾ 
ജി.ദേവരാജൻ മലയാളസംഗീതംഇൻഫോ .
ജി.ദേവരാജൻ 
ദേവരാജൻ മാഷ് 
ജി.ദേവരാജൻ അന്തരിച്ചു. 
[http://www.sundaykaumudi.com/movies/mov/mo_slight.stm  മലയാള സംഗീതം അനാഥമായി. 
ജി ദേവരാജൻ: അമരസംഗീതം 

 അവലംബം 

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1927-ൽ ജനിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:മാർച്ച് 15-ന് മരിച്ചവർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മികച്ച സംഗീതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ജെ.സി. ദാനിയേൽ പുരസ്കാരം ലഭിച്ചവർ
വർഗ്ഗം:നിരീശ്വരവാദികൾ